মস্কো আন্তর্জাতিক চলচ্চিত্র উৎসব
মস্কো আন্তর্জাতিক চলচ্চিত্র উৎসব বা এমআইএফএফ (রুশ: Моско́вский междунаро́дный кинофестива́ль, (ইংরেজি: Moscow International Film Festival) একটি আন্তর্জাতিক চলচ্চিত্র উৎসব। প্রথম অনুষ্ঠিত হয় ১৯৩৫ সালে। রুশ সংস্কৃতিবিষয়ক মন্ত্রণালয় ও মস্কো নগর কর্তৃপক্ষের সহযোগিতায় এই চলচ্চিত্র উৎসব অনুষ্ঠিত হচ্ছে। ৩৮তম মস্কো আন্তর্জাতিক চলচ্চিত্র উৎসবে মোট ১৬টি বিভাগে ৭০টি দেশের ১৮০টিরও বেশি চলচ্চিত্র প্রদর্শিত হয়। এসবের মধ্যে রয়েছে পূর্ণদৈর্ঘ্য ও স্বল্পদৈর্ঘ্য কাহিনিচিত্র, প্রামাণ্যচিত্র ও অ্যানিমেটেড ছবি। চলচ্চিত্র প্রদর্শনের পাশাপাশি সেমিনার ও পরিচালকদের উন্মুক্ত লেকচার অনুষ্ঠিত হয়। উৎসবটির শীর্ষ পুরস্কার হ'ল মস্কোর কোট অফ আর্মস এর সেন্ট জর্জের ড্রাগনকে হত্যার প্রতিমা। ২০০০ সাল থেকে নিকিতা মিখালকভ উৎসবটির সভাপতিত্ব করছেন।